Diari Oficial de la Generalitat Valenciana


Sumari del DOGV 7764, del 20-04-2016 (2016/2626)

RESOLUCIÓ de 18 d'abril de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme i el Patronat Provincial de Turisme Costa Blanca per la participació en l'estand de la fira FITUR 2016 destinat a presentar l'oferta turística de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2626


Data del document
:   18-04-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 d'abril de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme i el Patronat Provincial de Turisme Costa Blanca per la participació en l'estand de la fira FITUR 2016 destinat a presentar l'oferta turística de la Comunitat Valenciana. [2016/2626]  
L'Agència Valenciana del Turisme i el Patronat Provincial de Turisme Costa Blanca han subscrit, prèvia tramitació reglamentària, el dia 2 de febrer de 2016, el conveni per la participació en l'estand de la fira FITUR 2016 destinat a presentar l'oferta turística de la Comunitat Valenciana.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 241/2016 i que figura com a annex d'esta resolució.  
  
València, 18 d'abril de 2016.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme i el Patronat Provincial de Turisme Costa Blanca, per a participar en l'estand de la fira FITUR 2016, destinat a presentar l'oferta turística de la Comunitat Valenciana  
  
València, 2 de febrer de 2016  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOCV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 08.07.2015), intervenint en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, als efectes del present document, és el siti a València, carrer Castán Tobeñas, 77, ciutat administrativa 9 d'Octubre, Torre II, planta tercera.  
La seua legitimació i representació per a aquest acte es deriva del que estableix l'apartat dos e) de l'article 5 del referit Decret 209/2004, de 8 d'octubre, en la virtut del qual el president de l'Agència Valenciana del Turisme exercirà la representació permanent de l'Agència en la signatura de convenis, trobant-se autoritzada la firma d'aquest conveni per acord del Consell de data 29 de gener de 2016.  
D'una altra, César Sánchez Pérez, president de la Diputació Provincial d'Alacant i del Patronat Provincial de Turisme de la Costa Blanca, organisme autònom de l'esmentada corporació provincial, amb núm. CIF X0952105N; intervé en nom i representació d'aquest últim, de conformitat amb l'article 7.2.a) dels Estatuts de l'esmentat organisme, el text íntegre dels quals, una vegada aprovats definitivament, va ser publicat en el Butlletí Oficial de la Província d'Alacant número 46, de data 9 de març de 2009, sense que a aquesta data, haja sigut modificat.  
Les parts, segons intervenen,  
  
EXPOSEN  
  
1r. Que l'Agència Valenciana del Turisme té a càrrec seu l'impuls i execució de la política turística de la Generalitat en relació amb la promoció de la qualitat i innovació, el desenvolupament, millora, informació i difusió del sector turístic valencià, potenciant l'oferta esmentada, per mitjà del suport a la comercialització, informació i difusió del producte turístic de la Comunitat Valenciana, i en general, la realització de les activitats necessàries per a una millor promoció de l'oferta turística de la Comunitat Valenciana.  
2n. Que el Patronat Provincial de Turisme de la Costa Blanca té, entre altres funcions, l'exercici de les competències que té atribuïdes en matèria de promoció turística de l'oferta de la província d'Alacant, desenrotllant accions de promoció i màrqueting turístic que permeten millorar el posicionament de la seua oferta turística en la pròpia Comunitat Valenciana, en l'àmbit nacional i en els mercats emissors internacionals, i recolzar la comercialització dels seus productes turístics.  
3r. En data 25 de març de 2015 el llavors secretari autonòmic de Turisme i Comerç va remetre escrit els responsables de les entitats gestores de les cinc marques turístiques de la Comunitat (Patronat Provincial de Turisme de Castelló, Patronat Provincial de València Terra i Mar, Patronat Provincial de la Costa Blanca, Turisme València i Turisme Benidorm), en què es proposava la participació conjunta de l'Agència Valenciana del Turisme i les marques, en la pròxima edició de FITUR 2016, replicant el model de participació de l'edició anterior. Per a això, l'Agència Valenciana del Turisme procediria a la convocatòria d'un concurs públic per a la contractació del disseny, construcció, muntatge i desmuntatge d'un estand firal destinat a presentar l'oferta turística de la Comunitat Valenciana en FITUR i la resta de fires nacionals generalistes planificades per a 2016, així com a la reserva de l'espai en tots els recintes que acullen cada un d'aquests certàmens. Si bé, únicament en el cas de FITUR 2016, cada expositor sumiria el cost de la construcció dels metres quadrats que ocupe el seu espai.  
En resposta a aquest escrit, el llavors vicepresident i diputat de Turisme de la Diputació d'Alacant, el 27 de març de 2015 va remetre un escrit confirmant la seua voluntat i interès en aquesta proposta.  
4t. Que, en compliment d'aquest acord, es va aprovar per Resolució del president de l'Agència Valenciana del Turisme, de data 17 de juliol de 2015, l'expedient per a la contractació de la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació de l'oferta turística de la Comunitat Valenciana en les fires nacionals 2016», en el qual, per al cas concret de FITUR, es detallaven les característiques i espais de cada un dels estands dels següents expositors: Patronats Provincials de Turisme (Costa Blanca, Castelló, i València Terra i Mar), Ajuntament de Benidorm i Turisme València.  
L'adjudicació del contracte va ser acordada per Resolució pel president de l'Agència Valenciana del Turisme, de data 30 d'octubre de 2015, després de la corresponent licitació amb publicitat comunitària, i tramitació d'un procediment obert, a favor de l'oferta econòmicament més avantatjosa, presentada per la mercantil Viatges El Corte Inglés, SA, per un import que va ascendir a la quantitat de sis-cents vint-i-cinc mil huit-cents euros (625.800 ?), que s'incrementa amb el 21 % d'IVA, açò és, cent trenta-un mil quatre-cents díhuit euros (131.418,00 ?), figurant el pressupost global i tancat de cada un dels espais i zones.  
  
5è. Que al Patronat de la Costa Blanca li correspon en tant que despeses per la seua participació en l'estand FITUR 2016 la quantitat de màxima de seixanta mil quatre-cents catorze euros amb trenta-nou cèntims (60.414,39 ?), IVA inclòs.  
Per tot allò que s'ha exposat, i tenint interès tant l'Agència Valenciana del Turisme com el Patronat a col·laborar en la participació en FITUR 2016, les parts atorgants consideren convenient la signatura del present conveni de col·laboració interadministrativa basant-se en les següents,  
  
CLÀUSULES  
  
Primera. Objecte del conveni  
L'objecte del present conveni és establir un acord de col·laboració entre l'Agència Valenciana del Turisme i el Patronat Costa Blanca per a participar en l'estand de la Fira FITUR 2016, destinat a presentar l'oferta turística de la Comunitat Valenciana, assumint el Patronat les despeses corresponents a la seua participació en l'esmentat esdeveniment firal.  
Dins de l'estand de la Comunitat Valenciana, hi haurà cinc espais de les marques turístiques (coexpositores) que estaran representades de manera diferenciada dins de l'estand. En aquest sentit, està previst destinar 3 espais, de 180,25 m² per als tres Patronats Provincials de Turisme (Costa Blanca, Castelló, i València Terra i Mar), un espai per a l'Ajuntament de Benidorm de 78 m² i un espai de 64 m² per a Turisme València.  
  
  
Segona. Contingut de l'estand del Patronat Costa Blanca en la Fira FITUR 2016.  
L'espai destinat al Patronat Provincial de Turisme Costa Blanca dins de l'estand de la Comunitat Valenciana serà de 180,25 m², haurà de contindre els elements següents:  
- Vídeo wall de 3 metres d'ample per 2,5 d'altura en façana amb connexió a portàtil. Megafonia i reproductor de vídeo per a emissió de vídeo promocional i emissió de seqüència de fotografies. Haurà d'estar situat en la paret encarada a corredor central del pavelló.  
Aquesta pantalla no ha de tindre cap element que obstaculitze la seua visibilitat des del corredor.  
- Display portafullets ocupant tota la superfície en una paret lateral del magatzem per a la col·locació de la col·lecció de fullets del Patronat. El Patronat en matisarà el nombre de casellers i les mesures, en relació a les dimensions dels fullets a exposar.  
El display ha d'estar accessible en una localització perimetral que permeta que el públic puga accedir còmodament al material.  
- Zona Tourist Info Provincial. Estarà situada en una altra de les parets laterals més curtes del magatzem. Aquest espai contindrà el següent equipament  
- Pantalla led 65» multitouch amb almenys 10 punts de toc i format 16:9.  
- Mini Pc integrat per a gestió de continguts amb almenys les prestacions següents:  
· Processor: 1.8GHz Intel Core i5  
· Memory: 4 GB  
· Storage: 60 GB SSD  
· Graphics board: Intel HD Graphics 4000  
· Operatingsystem: Windows 8 Pro  
La proposta de l'empresa haurà d'incloure l'aplicació Arena, la instal·lació, configuració, càrrega de continguts i posada en marxa d'aquests elements.  
Els continguts els subministrarà l'AVT i consistiran en imatges, vídeos, documents pdf, i configuració d'URL per a donar accés als distints canals en línia d'informació turística.  
- Gran pla provincial destacant els municipis turístics i les oficines de la xarxa Tourist Info (material proporcionat per l'AVT).  
- Marca Tourist Info integrada en tot l'espai (a facilitar per l'AVT).  
  
Mobiliari:  
- Mostradors en tot el perímetre de l'estand. Número metres lineals: 17 metres lineals destinats entre els distints espais expositius al llarg de l'estand.  
- Tamboret ergonòmic amb respatler i estrep. Número: 17 tamborets i 5 papereres  
- Preses d'endolls suficients en mostradors. Número 1 endoll per cada metre lineal de mostrador.  
- Papereres distribuïdes per l'espai expositiu, que vagen en la línia del disseny de l'estand i no trenquen la seua estètica. Número: 4  
- Zona de treball per a empresaris del sector turístic, ubicat en una zona no preferent i fitada al públic que comptarà amb:  
- Taules. Número: 8 taules  
- Cadires. Número: 4 cadires per taula  
- Preses de corrent i connexió RDSI. Número: Connexió RDSI I ADSL.  
- Butaques confident baixos. Número: 4 butaques i un sofà de 2 places  
- Taula de centre. Número: 1  
- Zona de treball per a premsa, amb dues taules i 8 cadires contigua a la zona d'empresaris però que queda aïllada per mitjà d'algun element no molt invasiu d'aquesta.  
- Sòl tarima d'un material no absorbent, que puga ser netejat amb facilitat i antilliscant.  
- Es necessitaran almenys 3 còpies de cada clau.  
  
Magatzem (el magatzem ha d'estar dividit en dos parts ben diferenciades, una per al Patronat i una altra per als municipis):  
Serà de grans dimensions i les seues quatre parets s'utilitzaran per a la decoració gràfica d'aquests espais.  
El magatzem haurà de comptar amb els elements següents:  
- Preses elèctriques. Número: 5 preses  
- Cafetera dosi única amb càpsules i tots els elements necessaris per al seu ús. Número: 1  
- Taula correguda com a suport de cafetera i més necessitats. Número: 1  
- Frigorífic. Número: 1  
- Prestatgeries d'alta resistència per tot el perímetre del magatzem  
- Penjadors tipus ruc amb perxes. Número: 3  
- Poal de fem gran. Número: 2  
- Taquilles metàl·liques amb clau. Número: 4  
  
Imatges, retolació i il·luminació:  
- En l'espai haurà de destacar tant la presència de les marques com l'adreça de la pàgina web institucional i xarxes socials.  
- La marca coexpositora facilitarà el material següent:  
- Adreça de la pàgina web institucional.  
- Arxiu en format vectorial de la marca. En cap cas es podran modificar ni el format ni els colors originals d'aquest logotip, sense consultar-ho prèviament amb els tècnics de cada organisme.  
- Arxiu amb les imatges o la seua composició per a la decoració dels espais. Seran facilitades per cada marca coexpositora en alta resolució, però la seua reproducció anirà a càrrec de l'empresa adjudicatària.  
  
- Les zones destinades a cada un dels espais expositius (mostradors i posteriors) hauran d'estar perfectament il·luminades.  
  
Equipament audiovisual i informàtic:  
- 1 impressora  
- 2 ordinadors amb pantalla plana  
- 1 impressora làser color  
- RDSI.  
- Connexió ADSL amb connexió sense fil per a tots els equips mencionats.  
  
Tercera. Import del conveni  
Per a la participació del Patronat Provincial de Turisme Costa Blanca en l'estand de FITUR 2016, l'esmentat Patronat haurà de contribuir fins a la quantitat màxima de seixanta mil quatre-cents catorze amb trenta-nou cèntims (60.414,39 ?) IVA inclòs, corresponent a la quantitat que figura en el model de proposició econòmica del Pressupost tancat i global per a FITUR 2016, del Patronat Provincial de Turisme Costa Blanca, presentat per l'empresa Viatges El Corte Inglés, SA, adjudicatària del contracte corresponent a la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació l'oferta turística de la Comunitat Valenciana en les Fires Nacionals 2016» (Expt.: 9/15).  
La quantitat esmentada la satisfarà el Patronat Provincial de Turisme de la Costa Blanca amb càrrec a la seua aplicació pressupostària 2016/432/2260600.  
Per a procedir al pagament de la quantitat que corresponga relativa a les despeses de l'Estand FITUR 2016 destinat a la participació del Patronat Provincial de Turisme Costa Blanca, s'haurà d'aportar per part de l'Agència Valenciana del Turisme, la següent documentació justificativa, com a requisit necessari per al pagament:  
1. Còpia de les factures originals al seu nom, degudament confrontades i relatives a les actuacions relacionades amb l'objecte del conveni, amb l'empresa adjudicatària del contracte de FITUR 2016, per Resolució del president de l'Agència Valenciana del Turisme, de data 30 d'octubre de 2015.  
2. L'Agència Valenciana del Turisme presentarà un reportatge fotogràfic i una memòria gràfica de les actuacions, detallada i referida a les distintes prestacions i compromisos del conveni, i especialment en els aspectes de la ubicació de la marca Costa Blanca, en l'estand de FITUR 2016.  
3. Per part del Patronat, es procedirà al pagament de l'import de la quantitat estipulada a l'Agència Valenciana del Turisme una vegada realitzada l'actuació objecte del conveni, rebuda la factura corresponent i complides per l'esmentada Entitat Pública totes les obligacions, condicions i tràmits establits en aquell, havent d'acreditar-ho degudament davant del Patronat.  
Quarta. Obligacions de l- Agència Valenciana del Turisme  
L'Agència Valenciana del Turisme es compromet a:  
1. Executar l'actuació objecte del present conveni, consistent en la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació de l'oferta turística de la Comunitat Valenciana en FITUR 2016», adjudicat per contracte públic a l'empresa Viatges El Corte Inglés, SA.  
2. Per a l'execució del projecte objecte del conveni, l'Agència ha contractat pel sistema de licitació oberta, de conformitat amb el que preveu el Text Refós de la Llei de Contractes del Sector Públic.  
3. Informarà regularment el Patronat de l'execució i incidències, si n'hi haguera, de les actuacions que es vagen realitzant.  
  
Cinquena. Obligacions del Patronat de la Costa Blanca  
El Patronat efectuarà la col·laboració econòmica en els termes que preveu la clàusula tercera del present Conveni, sempre que l'Agència complisca els seus compromisos i justifique en els termes estipulats.  
De la mateixa manera supervisarà la correcta aplicació de la seua marca turística en l'estand de FITUR 2016, corresponent a la presentació de l'oferta turística de la Comunitat Valenciana.  
  
Sisena. Inexistència d'obligacions econòmiques per a la Generalitat  
L'aplicació i execució d'aquest conveni, incloent-se a l'efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat, i, en tot cas, haurà de ser atesa amb els seus mitjans personals i materials.  
  
Setena. Durada  
La vigència del present conveni produirà efecte des del moment de la signatura, fins a la finalització de les actuacions previstes en aquell, i en tot cas fins al 15 de desembre de 2016, sent aquest el termini màxim de justificació de les actuacions. No obstant la justificació de les actuacions pot efectuar-se des de l'1 de gener de 2016.  
  
Vuitena. Resolució  
El conveni de col·laboració entre l'Agència Valenciana del Turisme i el Patronat de la Costa Blanca quedarà resolt, en el cas que no hi tingueren lloc les actuacions previstes. Així mateix, el present Conveni quedarà resolt per mutu acord de les parts. En tot cas, les parts es comprometen a finalitzar aquelles activitats que es troben en curs.  
  
Els conflictes que puguen sorgir de la interpretació i desenvolupament del present conveni, així com la resolució de la qüestió o qüestions litigioses sorgides, serà competència de la Jurisdicció Contenciosa Administrativa.  
El Patronat de la Costa Blanca podrà efectuar, en qualsevol moment, quantes actuacions de comprovació crega oportunes per a la verificació de la correcta aplicació per l'Agència Valenciana del Turisme de les quantitats alliberades a favor seu en virtut del present Conveni.  
  
  
Novena. Règim jurídic  
El present Conveni s'articula d'acord amb allò disposat en l'article 111 de la Llei 8/2010, de 23 de juny, de Règim Local de la Comunitat Valenciana, que estableix que les entitats locals de la Comunitat Valenciana podran cooperar amb la Comunitat Autònoma a través de convenis o acords que tinguen com a finalitat l'execució en comú d'obres, la prestació de serveis comuns o la utilització conjunta de béns o instal·lacions, quedant exclosa de l'aplicació de la Llei de Contractes del Sector públic, per aplicació del que disposa l'article 4.1.c del Reial Decret Legislatiu 3/2011, de 14 de novembre.  
Les parts, llegit el present document, i en prova de conformitat amb el seu íntegre contingut, el subscriuen i signen per duplicat exemplar al lloc i en la data al principi indicats.  
  
El president de l'Agència Valenciana del Turisme: Francesc Colomer i Sánchez  
El president del Patronat Provincial de Turisme de la Costa Blanca: César Sánchez Pérez.